Diari Oficial de la Generalitat Valenciana


Sumari del DOGV 6145, del 16-11-2009 (2009/12500)

Notificació de la Resolució de 28 de setembre de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges Alphatravel.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6145

Data del DOGV
:   16-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12858


Data del document
:   28-09-2009

Organisme emissor
:   Conselleria de Turisme

Tipus de document
:   Edicte

Notificació de la Resolució de 28 de setembre de 2009, de la secretària autonòmica de Turisme i directora de l'Agència Valenciana del Turisme, per la qual es procedix a la revocació del títol-llicència d'agència de viatges Alphatravel. [2009/12009]  
Per no haver sigut possible notificar de forma personal i directa a la interessada l'escrit sobre la revocació del títol-llicència d'agència de viatges a l'entitat Diviso Ocio y Viajes de Alicante, SLU, com a titular de l'agència de viatges Alphatravel, és procedent la seua exposició en el tauler d'edictes d'eixa corporació, a l'efecte del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.   
València, 3 de novembre de 2009.- La cap de l'Àrea de Producte: Isabel Palafox Gámir.   
Vist l'expedient tramitat sobre revocació del títol-llicència d'agència de viatges de l'entitat Diviso Ocio y Viajes de Alicante, SLU, amb nom Comercial Alphatravel.  
Atés que :  
1. Mitjançant una resolució de data 17 de gener de 2008, es va concedir el títol-llicència d'agència de viatges a l'entitat Diviso Ocio y Viajes de Alicante, SLU, amb núm. de CIF W58203049, i nom comercial Alphatravel i casa central a Alacant, avinguda de Novelda, número 24, sent-li assignat el codi d'identificació CV-m1085-A.  
2. Per mitjà d'un escrit de data 26 d'abril de 2009, se li va notificar que l'entitat Seguros Catalana Occidente, SA, havia comunicat a esta Conselleria de Turisme que havia procedit a l'anul·lació de la pòlissa d'assegurança de caució N-04313016, prestada per esta companyia a favor de l'entitat Diviso Ocio y Viajes de Alicante, SLU, que correspon a la fiança que l'article 14.1 del Decret 20/97, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, establix que les agències de viatges hauran de mantindre en permanent vigència.  
En este mateix escrit se li comunicava que se li concedia un termini de 15 dies perquè presentara davant d'esta administració la corresponent carta de pagament justificativa del depòsit d'una nova fiança davant del servici territorial d'Economia, Hisenda i Ocupació corresponent, amb l'advertiment que de no fer-ho i, d'acord amb l'article 11 de l'esmentat Decret 20/97, seria causa de revocació del títol-llicència d'agència de viatges, constant en l'expedient justificant de recepció de l'escrit de data 2 de juny de 2009.  
3. Transcorregut el termini assenyalat i no havent-se aportat cap documentació respecte al respecte, és procedent la revocació del títol-llicència d'agència de viatges que tenia concedida.  
Fonaments de dret  
1. L'article 10 del Decret 20/1997, d'11 de febrer, del Consell, pel qual s'aprova el reglament d'Agències de Viatges de la Comunitat Valenciana, assenyala que "la revocació del títol-llicència d'agència de viatges es farà mitjançant una resolució motivada de l'Agència Valenciana del Turisme, prèvia tramitació del corresponent expedient".  
2. L'article 14, punt 1, del Decret 20/1997, establix que "les agències de viatges vindran obligades a constituir i mantindre en permanent vigència una fiança per a respondre del compliment de les obligacions derivades de la prestació dels seus servicis davant dels contractants dels servicis".  
3. L'article 11, lletra b), de l'esmentat reglament establix com a causa de revocació del títol-llicència d'agència de viatges la no reposició de la garantia en la quantia i termini previst en l'article 14.  
4. L'article 14.4 del referit Decret 20/1997, on s'establix que "la fiança no podrà ser cancel·lada durant la tramitació d'un expedient de revocació, renuncia o baixa de llicència, ni fins després de transcorregut un any des que la resolució del corresponent expedient siga ferm".  
En compliment de la normativa anteriorment citada, la secretària autonòmica de Turisme i directora de l'Agència Valenciana del Turisme, en virtut de les atribucions conferides per l'article 9.2.I del Decret 209/2004, de 8 d'octubre, del Consell, (DOCV de 13 d'octubre de 2004), resol:  
Revocar el títol-llicència d'agència de viatges a Diviso Ocio y Viajes de Alicante, SLU, CIF T10421712, amb nom comercial Alphatravel i casa central a Alacant, Avinguda de Novelda, número 24, i codi d'identificació CV-m1085-A. Així mateix es comunica que la fiança depositada al seu dia serà cancel·lada transcorregut un any des de la fermesa de la present resolució.  
Fet que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.  
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de la l'Agència Valenciana del Turisme en el termini d'un mes, comptat des de l'endemà de la recepció de la notificació de la mateixa, d'acord amb el que establixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.   
València, 28 de setembre de 2009.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.